Rīgas domes izglītības, kultūras un sporta departamenta

sarunu procedūras “Telpu remonts ēkā Torņa ielā 4, Rīgā”

**ZIŅOJUMS**

Rīgā, 18.10.2022.

|  |  |
| --- | --- |
| Pasūtītājs | Rīgas domes Izglītības, kultūras un sporta departaments (turpmāk – Departaments) (adrese: Krišjāņa Valdemāra ielā 5, Rīgā, LV-1010, RD iestādes kods: 210) ir Rīgas valstspilsētas pašvaldības (adrese: Rātslaukums 1, Rīga, LV-1050, NMR kods: 90011524360, PVN reģ.Nr.: LV90011524360) struktūrvienība |
| Iepirkuma identifikācijas numurs | RD IKSD 2022/21 |
| Iepirkuma procedūras veids | Publisko iepirkumu likuma (turpmāk – PIL) 8.panta pirmās daļas 6) punktā noteiktā sarunu procedūra |
| Sarunu procedūras izvēles pamatojums saskaņā ar [Publisko iepirkumu likuma](https://likumi.lv/ta/id/287760-publisko-iepirkumu-likums) [8. panta](https://likumi.lv/ta/id/287760-publisko-iepirkumu-likums#p8) septītās daļas punktu | Saskaņā ar PIL 1.panta 30.punktu sarunu procedūra ir iepirkuma procedūra, kurā pasūtītājs, iepriekš nepublicējot paziņojumu par līgumu, apspriežas ar paša izraudzītiem piegādātājiem un ar vienu vai vairākiem no viņiem rīko sarunas par iepirkuma līguma noteikumiem.  Saskaņā ar Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 178.punktu pasūtītājs uzaicina uz sarunām paša izraudzītus piegādātājus un ar vienu vai vairākiem no viņiem rīko sarunas par iepirkuma līguma vai vispārīgās vienošanās noteikumiem.  Pasūtītājs piemēroja sarunu procedūru, pamatojoties uz PIL 8. panta septītās daļas 3. punktu, jo pasūtītājam objektīvi radusies situācija, kurā steidzamības dēļ nav iespējams piemērot atklātu konkursu, slēgtu konkursu vai konkursa procedūru ar sarunām, šādu apsvērumu dēļ:   1. SIA “Rīgas nami” 29.04.2022. paziņoja, ka Departamenta 29.11.2018. nomas līgums Nr. RN-18-669-lī par telpu Krišjāņa Valdemāra ielā 5, Rīgā, pirms termiņa tiks izbeigts ar 31.07.2022., lūdza atbrīvot telpas un aicināja izvērtēt iespēju nepieciešamās telpas nomāt piederošajās ēkās Kungu ielā 3, Kungu ielā 7/9 vai Brīvības ielā 86, Rīgā; 2. Departaments 20.05.2022. lūdza SIA “Rīgas nami” līguma izbeigšanu atlikt līdz 15.09.2022., jo Departamenta darbinieku izvietošanai nepieciešamo telpu meklēšana ieilgst; 3. Departaments 20.09.2022. informēja SIA “Rīgas nami”, ka Departamenta darbinieku, kuriem darba kabineti šobrīd ir Rīgas Kongresu nama vecajā korpusā, pārvietošanai tiek piedāvātas telpas Rīgā, Torņa ielā 4, I C korpusā un to, ka detalizētāk apzinot telpu faktisko izvietojumu un darbinieku funkcionalitāti, ir secināts, ka nepieciešamas visas Torņu ielas 4, I C korpusā esošās telpas, Departaments lūdza sagatavot telpu nomas līguma projektu par Torņu ielas 4, I C korpusa 1., 2.,3. un 4. stāvā esošo visu telpu nomu, un tā kā šajās telpās operatīvi jāveic kosmētiskais remonts un jāiestrādā interneta tīkli, jāizplāno darbinieku optimāls izvietojums; 4. telpās Krišjāņa Valdemāra ielā 5, Rīgā netiek nodrošināta apkure, tādēļ Departamentam nepieciešams steidzami noslēgt līgumu par telpu remontu telpās Torņu ielā 4, lai iespējami īsākā termiņā nodrošinātu Departamenta darbībai nepieciešamās telpas, kur darba apstākļi atbilst normatīvajos aktos noteiktajām prasībām. |
| Iepirkuma līguma priekšmets | Iepirkuma priekšmets – Telpu remonts ēkā Torņa ielā 4, Rīgā, iepirkuma priekšmets netiek dalīts daļās, jo Līguma izpilde tiek veikta vienā konkrētā objektā – ēkā Torņa ielā 4.  Pakalpojuma līgums atbilst PIL 1. pielikuma “Būvdarbu līgumu nomenklatūra” 45.45. punktam “Citi būvobjekta apdares darbi”; CPV kods: 45453100-8 kosmētiskais remonts; 45430000-0 grīdu un sienu apdares darbi; 45442100-8 krāsošanas darbi |
| Iepirkuma komisijas sastāvs un tās izveidošanas pamatojums | Iepirkuma komisija (turpmāk – Komisija) izveidota saskaņā ar Departamenta 07.10.2022. rīkojumu Nr. DIKS-22-822-rs šādā sastāvā:  Kristīne Graudumniece – Komisijas priekšsēdētāja; Anastasija Goļatkina - Komisijas priekšsēdētājas vietniece; Komisijas locekļi: Aldis Rudzītis, Agita Forande. |
| Uz sarunām uzaicināto piegādātāju nosaukumi | Sarunu procedūrā Pasūtītājs, iepriekš nepublicējot paziņojumu par līgumu, apspriežas un rīko sarunas par iepirkuma līguma noteikumiem ar komersantiem: SIA “Balsts R”, Reģ. 40003229160; SIA “A.P.E. Build”, Reģ. 40103742564; SIA “Baltic O2”, Reģ. 40003945570; SIA "AJ Celtnieks" Reģ. 43603042088. |
| Tā piegādātāja (vai piegādātāju) nosaukums, ar kuru (vai kuriem) nolemts slēgt iepirkuma līgumu, un piedāvātā līgumcena. | Iepirkuma komisijas 14.10.2022. sēdē (protokols Nr.2) pieņemts lēmums piešķirt Rīgas domes Izglītības, kultūras un sporta departamenta sarunu procedūras “Telpu remonts ēkā Torņa ielā 4, Rīgā”, identifikācijas Nr. RD IKSD 2022/21, līguma slēgšanas tiesības SIA "A.P.E BUILD", reģistrācijas Nr. 40103742564, ar līgumcenu 38527.05 EUR (trīsdesmit astoņi tūkstoši pieci simti divdesmit septiņi *euro*, 05 centi). |

Iepirkuma komisijas priekšsēdētāja Kristīne Graudumniece